Legal Document

Category: 326

Text:
11. ΝΟΜΟΘΕΤ. ΔΙΑΤΑΓΜΑ υπ’ αριθ. 3993 της 17 Σεπτ./2 Οκτ. 1959 (ΦΕΚ Α΄ 215)  Περί κυρώσεως της υπ’ αριθ. 95/1956 πράξεως του Υπουργικού Συμβουλίου περί παρατάσεως προθεσμίας του άρθρ. 1 παρ. 2 Νόμ. 3212/1955 προς μονιμοποίησιν ιπταμένων εφέδρων Ανθυποσμηναγών και άλλων τινών διατάξεων».  Άρθρ.1.-(Κυρούται, αφ’ ης εξεδόθη, η υπ’ αριθ. 95 της 20ής Ιαν. 1956 πράξις του Υπουργικού Συμβουλίου, δημοσιευθείσα εις το υπ’ αριθ. 45 της 6.2.1956 ΦΕΚ (τεύχος Α΄) περί παρατάσεως προθεσμίας άρθρ. 1 παρ. 2 Νόμ. 3212/1955 προς μονιμοποίησιν ιπταμένων εφέδρων ανθυποσμηναγών, ήτις παρατείνεται αφ’ ης έληξε και επί δίμηνον από της εκδόσεως της πράξεως ταύτης).    Άρθρ.2.-Αξιωματικοί ιπτάμενοι εν γένει της Β. Αεροπορίας οίτινες εκρίθησαν, βάσει των διατάξεων του από 24.11.53 Β.Δ/τος, «περί υγειονομικής εξετάσεως ιπταμένου προσωπικού της Β. Αεροπορίας», ως ακατάλληλοι και μετετάγησαν εις ετέρας ειδικότητας, μεταγενεστέρως δε επανεξετασθέντες, τη αιτήσει των, βάσει του άρθρ. 33 παρ. 2 του από 28.7.55 Β.Δ/τος «περί τροποποιήσεως, συμπληρώσεως και κωδικοποιήσεως του από 24.11.53 ομοίου», εκρίθησαν ως ικανοί και επανήλθον εις την προτέραν αυτών κατάστασιν ως ιπτάμενοι, ανακληθέντων των περί μετατάξεως αυτών οικείων Β.Δ/των, αποκαθίστανται εις την εν τη επετηρίδι σειράν αρχαιότητος ην εκέκτηντο ούτοι προ της κατά τα ανωτέρω αρχικής μετατάξεώς των. Τυχόν προαχθέντες εκ τούτων, διατηρούσι τον βαθμόν των. Άρθρ.3.-(Τροποποιείται το άρθρ .18 του ήδη καταργηθέντος Ν.Δ. 2923/1954, τόμ. 36 σελ. 199). Άρθρ.4.-(Αφορά ανάκλησιν εθελοντών οπλιτών της Β.Α. μη μονιμοποιηθέντων κατά τα έτης 1936- 1940 και υπηρεσάντων κατά τον πόλεμον 1940-45). Άρθρ.5.-Έφεδροι ή κατ’ απονομήν αξιωματικοί Χημικοί, πτυχιούχοι του Εθνικού Πανεπιστημίου ή ισοτίμου Σχολής της αλλοδαπής, ειδικώς μετεκπαιδευθέντες εν τη αλλοδαπή δαπάναις του δημοσίου και υπηρετούντες εις την Β. Αεροπορίαν, δύνανται να κατατάσσωνται εις ταύτην εν τη θεσπιζομένη δυνάμει του παρόντος νέα ειδικότητι Χημικού εν τω Υγειονομικώ κλάδω της Β. Αεροπορίας παρ’ η και συνιστάται αντίστοιχος οργανική θέσις δια μονιμοποιήσεως κατόπιν Β.Δ/τος εκδιδομένου εφ’ άπαξ και εντός εξαμήνου από της ισχύος του παρόντος, με τον υφ’ ον υπηρετούσιν εν Β. Αεροπορία βαθμόν εφ’ όσον κριθώσι προς μονιμοποίησιν υπό του Ανωτάτου Συμβουλίου Αεροπορίας. Άρθρ.6.-Έφεδροι εκ μονίμων Αξιωματικοί της Β. Αεροπορίας, ειδικότητος Διοικητικού εξ Ιπταμένων, ανακαλούμενοι εις την ενεργόν υπηρεσίαν, δύνανται να προάγωνται εφ’ άπαξ και δι’ εν εξάμηνον από της ισχύος του παρόντος εις τους ανωτέρους βαθμούς, μέχρι και του βαθμού του Σμηνάρχου, τηρουμένων των δια τους μονίμους κειμένων διατάξεων (άρθρ. 6 παρ. 2 Νόμ. 2297/53), εφ’ όσον: α)Έχουσι συμπληρώσει εις τον βαθμόν με τον οποίον ανεκλήθησαν εις την ενέργειαν, χρόνον πραγματικής υπηρεσίας, συνεχούς ή διακεκομμένης, διπλάσιον του δια τους ομοιοβάθμους των της αυτής ειδικότητος απαιτουμένου προς προαγωγήν τοιούτου. β)Κριθώσι προακτέοι κατ’ εκλογήν υπό του Ανωτάτου Συμβουλίου Αέρος. Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως.  Σελ. 183 Αξιωματικοί Αεροπορίας 38.Β.ε.8-11   176